หุ้นวันนี้
ยังเสี่ยง
8 ก.ย. 2554

ยังเสี่ยง
ตลาดหุ้นวันที่ 8 ก.ย. บรรยากาศการลงทุนดีขึ้น แต่เต็มไปด้วยความผันผวน 
นายเทิดศักดิ์ ทวีธีระธรรม ผู้อำนวยการฝ่ายวิจัยหลักทรัพย์ บล.เอเชียพลัส กล่าวว่า การลงทุนในตลาดหุ้น ยังมีความผันผวน ดัชนีมีแนวต้าน 1,080 จุด และแนวรับ 1,055 จุด 
สำหรับภาพรวมการลงทุนดีขึ้น ภายหลังสถานการณ์ในยุโรปผ่อนคลายลง และจิตวิทยาเชิงบวกดัชนีลงแตะ 1,040 จุด กลับฟื้นตัวแรง สร้างความมั่นใจให้กับนักลงทุน ประกอบกับมีแรงซื้อในหุ้นกลุ่มสื่อสารตอบรับข่าวเชิงบวกถึงความคืบหน้าของการจัดตั้ง กสทช. 
กลยุทธ์การลงทุนช่วงสั้น เมื่อดัชนีใกล้แตะ 1,080 จุด ให้ระวังแรงขายทำกำไร 
ตลาดหุ้นวันที่ 7 ก.ย. ดีดตัวกลับมาปิดสูงสุดของวัน 1,068.72 จุด เพิ่มขึ้น 13.12 จุด หรือ 1.24% มูลค่าซื้อขาย 28,502 ล้านบาท
ต่างชาติขายน้อยลง 167 ล้านบาท สถาบันพอร์ตเทรด บล. ช่วยกันซื้อ ส่วนรายย่อยขาย 1,384 ล้านบาท